NaiveNeuron/SloPal huggingface dataset:
Kalivoda, Peter, poslanec NR SR (2024-10-02):
Ďakujem pekne, pán predsedajúci. Ja by som rád nadviazal na to, čo si povedal vo svojej rozprave. Aj keď sa tu z toho možno mnohí kolegovia z opozičných lavíc vysmievajú, robia si srandu, že hovoríme možno to isté, ale ja si myslím, že stále, stále treba opakovať to, že túto krajinu doviedla, doviedla tam, kde je, vláda, respektíve vlády Igora Matoviča, ktoré tu boli predchádzajúce tri roky, a preto sme aj my nútení robiť opatrenia, ktoré určite nie sú príjemné nikomu z nás, takisto ani pán minister s radosťou nepredkladá tieto opatrenia a ani my s nejakou veľkou radosťou za ne nehlasujeme, ale, žiaľ, treba si to opakovať. Spôsobili to vlády Igora Matoviča, Eduarda Hegera a pána Ódora. Takto to je a takto, tak to treba stále hovoriť. No a pán kolega Kišš volal po faktoch. Tak ja možno by som povedal zopár faktov a zopár čísel. Pri nástupe Igora Matoviča v roku 2020 bol deficit Slovenskej republiky 1,5 mld. eur, pri nástupe našej vlády v roku 2023 po tých ich katastrofálnych vládach, ktoré likvidovali a zlikvidovali túto krajinu finančne aj morálne, bol deficit 5,5 mld. Pri nástupe Igora Matoviča v roku 2020 a jeho vlády bol hrubý dlh Slovenskej republiky zhruba 46,5 mld., keď nastupovala naša vláda v roku ´23, tak tento hrubý dlh bol už 70,5 mld. Veď to sú jasné čísla, kolegovia z opozície. O čom sa rozprávame? Takže treba povedať, že to, čo vlády OĽANO počas tých troch rokov svojho vládnutia zasiali, dodnes my musíme žať.
Laurenčík, Milan, podpredseda NR SR (2020-11-12):
Pán poslanec Marian Kotleba.
V. Palko, minister vnútra SR: (2004-12-15):
Predmetom úpravy návrhu zákona je vznik a zánik politických strán a hnutí, ich hospodárenie a financovanie zo štátneho rozpočtu. Politické strany a hnutia sú právnické osoby a vznikajú zápisom do registra strán. Zákon ustanovuje registračné konanie, ako aj konanie o zmene údajov zapísaných v registri strán. Registrovým orgánom bude naďalej ministerstvo vnútra a stranám a hnutiam sa zabezpečuje súdna ochrana. Samozrejme, stranám sa ustanovujú práva a zároveň sa ukladajú povinnosti, ktorých nesplnenie je sankcionované pokutami a môže byť ustanovená aj sankcia najvyššia, a to rozpustenie strany Najvyšším súdom. Politické strany a hnutia zanikajú výmazom z registra strán, ktorému predchádza zrušenie s likvidáciou alebo bez likvidácie. Aj v súvislosti so zrušením a zánikom sú zákonom ustanovené práva a povinnosti. Navrhovaným zákonom sa upravuje aj hospodárenie a financovanie politických strán a hnutí. V súčasnosti máme zaregistrovaných 120 politických strán a hnutí, z ktorých mnohé si neplnia zákonom ustanovené povinnosti týkajúce sa hospodárenia. Podpora politických strán zo strany štátu je výlučne v podobe peňažných prostriedkov. Ide o príspevky na činnosť a príspevky na mandáty podľa navrhovaného zákona, ako aj príspevky za hlasy získané vo voľbách do Národnej rady, ktoré však ustanovuje zákon o voľbách do Národnej rady Slovenskej republiky. Tieto príspevky zo štátneho rozpočtu bude naďalej vyplácať ministerstvo financií, a to za podmienok ustanovených zákonom. Splnenie podmienok na poskytnutie príspevkov zo štátneho rozpočtu budú kontrolovať správy finančnej kontroly. V tejto súvislosti treba zdôrazniť, že správy politických strán a hnutí týkajúce sa finančnej problematiky a hospodárenia budú sprístupňované na internetovej stránke, čím sa zabezpečí aj kontrola zo strany verejnosti. Vážené panie poslankyne a páni poslanci, prosím, aby ste vyjadrili svoj súhlas s prerokovaním vládneho návrhu zákona o politických stranách v druhom čítaní. Ďakujem za pozornosť.
Pellegrini, Peter, predseda NR SR (2024-02-27):
Poprosím uviesť do zápisu, ďakujem pekne. Pani poslankyňa Kolíková s procedurálnym návrhom.
Pellegrini, Peter, predseda NR SR (2015-10-06):
Prezentujme sa a hlasujme o návrhu spravodajcu posunúť tento návrh zákona do druhého čítania. (Hlasovanie.) Prítomných 129 poslancov, za hlasovalo 25, proti bolo 7, zdržalo sa 94 poslancov, nehlasovali 3. Tento návrh sme neschválili. Poprosím teraz pána poslanca Kollára, aby prišiel uviesť hlasovanie v prvom čítaní o návrhu poslancov Krajcera, Chrena, Miškova a Kollára na vydanie zákona, ktorým sa mení a dopĺňa zákon č. 595/2003 Z. z. o dani z príjmov (tlač 1768). Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Daniela Krajcera, Martina Chrena, Juraja Miškova a Jozefa Kollára na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1768.)
Vašečka, Richard, poslanec NR SR (2021-10-20):
Najprv pristúpime k hlasovaniu o návrhoch uvedených v spoločnej správe. Gestorský výbor odporúča hlasovať o návrhoch uvedených v bodoch 1 až 41 vo IV. časti spoločnej správy spoločne a tieto schváliť. Pán predsedajúci, prosím, dajte o tom hlasovať.
P. Paška, predseda NR SR: (2009-04-16):
(Hlasovanie.) 132 prítomných, 30 za, 3 proti, 95 sa zdržalo, 4 nehlasovali. Nebudeme pokračovať v rokovaní o tomto návrhu. Tým sme odhlasovali všetky prerokované body programu, dámy a páni. Chcem vás ešte informovať, že pán poslanec Gabura mi písomne oznámil, že berie späť ním predložený návrh novely ústavného zákona č. 357 o ochrane verejného záujmu. Je to tlač 1042 a je to bod programu č. 49. Pani poslankyňa Rošková? Nie. Kolegyne, kolegovia, budeme pokračovať v prerokúvaní programu 35. schôdze prvým čítaním o návrhu poslancov Národnej rady Jána Slotu, Anny Belousovovej, Rudolfa Pučíka a Milady Belásovej na vydanie zákona, ktorým sa mení zákon č. 381 o povinnom zmluvnom poistení. (Ruch v pléne.) Je to tlač 962. (Rokovanie o n ávrhu poslancov Národnej rady Slovenskej republiky Jána Slotu, Anny Belousovovej, Rudolfa Pučíka a Milady Belásovej na vydanie zákona, ktorým sa mení zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov a zákon č. 515/2003 Z. z. o krajských úradoch a obvodných úradoch a o zmene a doplnení niektorých zákonov v znení neskorších predpisov.) Poprosím pani poslankyňu Belásovú, aby za skupinu navrhovateľov uviedla návrh. Pani poslankyňa, chvíľočku počkáme, aby kolegyne a kolegovia, ktorí nemajú záujem sledovať prerokúvanie tohto návrhu zákona, opustili miestnosť. Nech sa páči, máte slovo, pani poslankyňa.
Marcinková, Vladimíra, poslankyňa NR SR (2023-03-14):
Ďakujem veľmi pekne. Nebudem menovať tých pediatrov, lebo nezvyknem menovať ľudí, od ktorých nemám predchádzajúci súhlas, ale môžme využiť súhlasy tých nemocníc, ktoré zazneli vo verejnom priestore. Bola som v rádiu Expres, kde oslovili tri nemocnice, Banskú Bystricu, Bratislavu, Lučenec, všade sa vyjadrovali tieto nemocnice pozitívne k tejto mojej navrhnutej zmene po tom, čo to prešlo prvým čítaním, bola zrejmá úprava, jej konkrétne znenie, takže kľudne sa k tomu vráťte. A ja nerozumiem proste, prečo si tak protirečíte, keď teraz mňa sa pýtate otázku, ktorú vy vo svojom pozmeňujúcom návrhu, kde hovoríte o existencii iných závažných dôvodov, dopĺňate tým, že bližšia špecifikácia tohto pojmu má vyplynúť z podzákonného právneho predpisu. Akože veď my presne to isté hovoríme, že v podzákonnom predpise majú byť upravené tie jednotlivé povahy zdravotníckych výkonov, pretože tam sa dá zmestiť rovnako ako v českej úprave od ára po resuscitáciu, po transport detského pacienta, po infekčné, alebo ‚standardní pokoj‛, akože to všetko je tam upravené veľmi detailne. A vy keď ste hovorili, že som nedala na stôl nič, čoho by sme sa mohli držať, no ja som prišla aj na ministerstvo zdravotníctva, kde sme sa dohadovali o termíne, do ktorého sú schopní takýto podzákonný predpis vydať, práve s touto českou úpravou a hovorím, že toto musí byť náš vzor. Akože toto je veľmi podobná úprava ako tá naša, podobné prostredie, pracovali na tom od psychológov cez lekárov, cez zdravotnícke zariadenia, ľudskoprávne organizácie, akože 30 rôznych strán sa k tomu vyjadrovalo, takže toto musí byť pre nás ako keby vlajková loď. A je super, že oni si tým procesom prešli a my môžme sa inšpirovať ich kvalitným predpisom, ktorý bol aj v pripomienkovom konaní a bol aj súčasťou širokej verejnej diskusie, a na to vytvárame ešte aj časový priestor viac ako osem mesiacov. Čiže ja, ja nerozumiem, že odkiaľ prichádzajú tieto... (Prerušenie vystúpenia časomerom.)
Šuca, Peter, poslanec NR SR (2015-03-24):
Ďakujem pekne, pani predsedajúca. V rozprave k predmetnému návrhu uznesenia vystúpil jeden pán poslanec, no nepodal žiadne iné znenie návrhu na uznesenie, preto vás prosím, aby ste dali hlasovať o tom, že Národná rada Slovenskej republiky berie na vedomie správu Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za rok 2014 (tlač 1393).
Hort, Milan, podpredseda NR SR (2011-02-09):
Reagovať teraz na faktické poznámky bude pán poslanec Kubovič. Nech sa páči.
Krajčí, Marek, poslanec NR SR (2022-11-30):
Tak sa ospravedlňujem. Tak potom tlač 1329.
Laurenčík, Milan, podpredseda NR SR (2021-10-22):
Ďakujem, pán poslanec, prosím, zaujmite miesto pre spravodajcu. Ja teraz otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa do rozpravy hlási niekto ústne. Ďakujem, končím možnosť prihlásiť sa do rozpravy. Do rozpravy sa prihlásil pán poslanec Ondrej Ďurica, nech sa páči, máte slovo.
Pelegrini, Peter, poslanec NR SR (2011-09-14):
Ďakujem veľmi pekne, pán predsedajúci. Ja nebudem hovoriť dlho, pretože k tej téme, o ktorej budem hovoriť, som už vystupoval v prvom čítaní. Áno, ide o to, že sídlom budúceho novovzniknutého finančného riaditeľstva sa má stať mesto Bratislava a Banská Bystrica by tak približne po dvadsiatich rokoch prišla o sídlo terajšieho Daňového riaditeľstva Slovenskej republiky. Tie dôvody, ktoré nás vedú k tomu, aby to zostalo naďalej v meste, som menoval už minule. Naozaj v Banskej Bystrici je vysokokvalifikovaná pracovná sila, podotýkam pracujúca za určite menšie platy, ako by takíto istí pracovníci pracovali v Bratislave, keď porovnáme úroveň platov jednotlivých regiónov. Je tam zabezpečená dostatočná infraštruktúra, či už informačných prostriedkov, ako aj budovy a tak ďalej. Takže myslím si, že nič nebráni tomu, aby dokonca aj po rozšírení, pri zjednocovaní odvodov, o Sociálnu poisťovňu dokonca, tento úrad nenabral ešte na väčšej váhe a ešte viac posilnil mesto Banská Bystrica a celý región okolitý. Takže nemusím dávať pozmeňujúci návrh, pretože takýto návrh už je v spoločnej správe. A chcem preto upriamiť pozornosť kolegov aj z koalície, aj z opozície, alebo tých aspoň, ktorým leží na srdci osud banskobystrického regiónu, že pod bodom 4 spoločnej správy sa nachádza pozmeňujúci návrh, kde sa navrhuje „mesto Bratislava“ nahradiť slovami „Banská Bystrica“ . Tento bod gestorský výbor v spoločnej správe odporúča neschváliť a je aj vyňatý, tak ako to hovoril pán spravodajca, na samostatné hlasovanie, pretože pán spravodajca hovoril o tom, že odporúča o všetkých, okrem bodu 4, hlasovať spoločne a o bode 4 samostatne s odporúčaním gestorského výboru neschváliť. Takže ešte raz chcem upozorniť, pod bodom 4 spoločnej správy sa nachádza pozmeňujúci návrh, ktorý stanoví za sídlo budúceho finančného riaditeľstva naspäť Banskú Bystricu. A preto by som chcel požiadať ctených kolegov, aby hlasovali opačne, ako je odporúčanie gestorského výboru a bod 4 spoločnej správy podporili a schválili. Ďakujem veľmi pekne za pozornosť.
P. Hrušovský, podpredseda NR SR: (2001-10-04):
Podľa § 23 ods. 3 zákona o rokovacom poriadku o ospravedlnenie na dnešnom rokovacom dni požiadali páni poslanci Hofbauer, Slobodník, Topoli. Na zahraničnej služobnej ceste sú poslanci Jozef Migaš, predseda Národnej rady, ďalej Andrassy, Belohorská, Dubovská, Árpád Duka-Zólyomi, Jarjabek, Krumpolec, Šebej a Šlachta. Včera sme prerušili rokovanie Národnej rady prerokúvaním návrhu poslanca Národnej rady Slovenskej republiky Vladimíra Palka na vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov , kde nám zostalo vystúpenie pána spoločného spravodajcu. Prosil by som preto teraz pána poslanca Palka ako navrhovateľa, aby zaujal miesto určené pre navrhovateľov. Odporúčam, aby sme po skončení rozpravy o tomto bode programu hlasovali o všetkých prerokovaných bodoch programu zo včerajšieho dňa. Nech sa páči, pán poslanec Langoš poverený gestorským výborom ako spoločný spravodajca. J. Langoš, poslanec: Dobré ráno. Ďakujem pekne za slovo. (Ruch v sále.)
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 133 poslancov, za 46, proti 82, zdržalo sa 5. Uvedený návrh pána poslanca Jarjabka sme neschválili.
Matej, Ondrej, poslanec NR SR (2011-02-11):
Dajte, prosím, hlasovať o vládnom návrhu zákona ako o celku, schváliť.
Jarjabek, Dušan, poslanec NR SR (2022-02-03):
Ďakujem veľmi pekne, pán predseda. Aj ja sa chcem poďakovať pánovi Erikovi Tomášovi, pánovi poslancovi, za to, čo povedal, lebo tá pravda je ešte trošku horšia, ako si ju povedal, pán kolega. Vy totižto nieže pomáhate dôchodcom, dámy a páni z koalície, vy ich zneužívate, vy ich úplne sprosto zneužívate vtedy, keď ich potrebujete, aby ste sa s nimi fotili niekde na nejakých fotečkách kdesi pred voľbami, vy ich normálne zneužívate! Choďte sa ich spýtať, tam do ulíc sa choďte spýtať, čo si o vás myslia, čo si myslia o tých vašich tzv. reformách, o tých vašich kolotočoch pre dôchodcov, čo si myslia o tom zavedení toho generačného rasizmu, ktorý ste si vy vymysleli, a všetko robíte pod rúškom chcenia pomoci dôchodcom, vy ich vlastne úplne aktuálne likvidujete. A viete o tom a môžete si spytovať len vaše svedomie, lebo aj vy sa dostanete raz do tohto veku, keď si zožnete, absolútne zožnete plody vašej súčasnej práce. To je tá pravda, ktorej sa veľmi ťažko pozerá do očí. Vy ste normálni grázli, vy ste normálni sociálni grázli. A všetko toto sa vám vráti, verte mi a môžete tuná pindať, čo chcete, nikto vám neverí. Choďte do ulíc, spýtajte sa niekoho, kto má nad 60 rokov, čo si o vás myslí! A vy to veľmi dobre viete, preto sedíte zašití a už máte strach. A ten strach máte oprávnene.
Suja, Miroslav, poslanec NR SR (2021-03-18):
Ďakujem za slovo, pán predsedajúci. Pán minister, rádiolokátory, ja si myslím, že by sa mali prekrývať, ak si dobre pamätám, to znamená, že ak nám Košice vypadnú, nemal by byť problém ich nahradiť. To by museli viacej vedľa seba vypadnúť. Takže len taký malý detail, ale myslím si, že to isto sa robí aj teraz. Druhá vec. Doteraz sme neplnili povinnosti voči okolitým štátom, nechránili sme ich nebo alebo nebolo možné predĺžiť ešte na nejaký čas životnosť súčasných rádiolokátorov? To by ma zaujímalo. A posledná otázka, ktorá ma zaujíma najviac, neni k tejto téme, ale rád by som to vedel. Tu doslovne od vašich kolegov padlo, že je reálna hrozba, že fyzicky na nás ide Rusko zaútočiť. Hlavne od poslancov SaS-ky. Môžem ich potom menovať, ak chcete, ale nebudem s tým strácať čas. Tak ja by som sa chcel vedieť, že keď je reálna hrozba, že majú informácie, tak že aký ten útok má byť. Letecký? Pozemný? Ja neviem, vzdušný? Raketami? Kombinovane? Alebo skade k takejto informácii prišli a prečo, ak to neni pravda, vôbec vládni poslanci toto šíria a vy ako minister na to nereagujete, lebo predpokladám, že tá informácia sa k vám dostala, lebo to bolo pri prejednávaní obrannej stratégie. Doslovne kolega z SaS povedal: „Je tu reálna hrozba, že na nás Rusko ide zaútočiť.“ (Reakcia z pléna: „Kto to bol?“ ) Žiak. (Reakcia z pléna.) Áno. (Prerušenie vystúpenia predsedajúcim.)
Pamula, Peter, poslanec NR SR (2019-10-16):
Teraz pristúpime k hlasovaniu o pozmeňujúcom návrhu pani poslankyne Remišovej. Dajte, prosím, hlasovať.
Jurinová, Erika, podpredsedníčka NR SR (2012-10-25):
Ďakujem pánovi poslancovi. Neregistrujem opäť žiadne faktické poznámky na jeho vystúpenie. Posledný prihlásený do rozpravy je pán Záhumenský.
Laššáková, Jana, podpredsedníčka NR SR (2014-04-03):
Pán poslanec Kvasnička, nech sa páči.
Přidal, Alojz, poslanec NR SR (2012-02-29):
... vyplývajú pozmeňovacie návrhy. Tých pozmeňovacích návrhov sú 4, sú v časti IV. s tým, že gestorský výbor odporúča hlasovať o pozmeňovacích a doplňujúcich návrhoch spoločne a o všetkých s odporúčaním schváliť. Takisto gestorský výbor na základe stanovísk výborov vyjadrených v ich uzneseniach odporúča Národnej rady Slovenskej republiky predmetný návrh zákona schváliť. Prosím, pán predseda Národnej rady, otvorte rozpravu.
Macháčková, Katarína, poslankyňa NR SR (2016-09-22):
Vážený pán predseda, vážené pani poslankyne, vážení páni poslanci, dovoľte mi, aby som podľa § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu ústavného zákona. Návrh ústavného zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokoval ústavnoprávny výbor, ktorý navrhol aj gestorský výbor s tým, aby gestorský výbor prerokoval návrh ústavného zákona v druhom čítaní do 32 dní od jeho prerokovania v Národnej rade v prvom čítaní. Zo znenia návrhu ústavného zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Ako spravodajkyňa určená navrhnutým gestorským výborom odporúčam, aby sa Národná rada po všeobecnej..., pardon, to som zopakovala, teda prerokovala v druhom čítaní. Odporúčam zároveň návrh ústavného zákona prideliť výborom vrátane určenia gestorského výboru a lehoty na prerokovanie ústavného zákona vo výboroch v zmysle uvedeného rozhodnutia Národnej rady. Pán predseda, prosím, otvorte všeobecnú rozpravu.
D. Čaplovič, podpredseda vlády SR: (2006-09-07):
My skutočne chceme prehodnotiť túto činnosť a myslím si, že činnosť aj špecializovanej štátnej správy a teraz konkrétne, krajských školských úradov si žiada prehodnotenie a predovšetkým v tej oblasti, aby tie zdroje, ktoré idú cez krajské školské úrady, a teraz hovorím, na verejné školy teda regionálneho a obecného charakteru, aby mohli ísť buď priamo na zriaďovateľov a môj osobný názor, najideálnejšie, keby sme dokázali nastaviť tie parametre, ale to je hudba budúcnosti, aby to išlo priamo na jednotlivé školy. To je najideálnejšia cesta, ale, samozrejme, k tomu treba dospieť a naozaj urobiť isté modelové analýzy v tejto oblasti a nakoniec sa rozhodnúť, či ísť touto cestou. Je pravda, že v mnohých štátoch Európskej únie a konkrétne, keď ste hovorili o Veľkej Británii, kde mali veľmi decentralizované školstvo, prichádzajú s tendenciou nieže centralizovať, ale istým spôsobom po analýzach, že sa im rozpadá v niektorých oblastiach tá kvalita vzdelávania, chcú v podstate zjednotiť tento systém, aby bola istá ingerencia hlavne zo stránky niektorej časti obsahovej, možnože tých 60 % alebo 50 %, aby sa v podstate aj tá kontrolná činnosť využívania tých prostriedkov, ktoré idú na jednotlivé školy, mohla z verejných zdrojov výraznejšie kontrolovať ako na jednej strane zo strany zriaďovateľov samosprávy, tak zo strany štátu, keď tam tie zdroje verejné idú. Opakujem, že treba vážne tieto veci analyzovať, nehovorí sa tam jednoznačne ani o termíne. Ministerstvo školstva dostalo úlohu, aby tieto veci analyzovalo, aby zvážilo, samozrejme, lebo vieme o tom, že tam sú špeciálne školy, o ktorých ste hovorili a vieme, že sú tam školy, ktoré sú z hľadiska medzinárodných zmlúv financované a ktoré majú, nazvime, niekedy nadregionálny charakter a takýmto spôsobom treba tie veci zabezpečovať a ďalej je dôležitá úloha, aby sa nevnímal ten školský úrad len ako distributér peňazí – team provider, že má aj iné úlohy, ako je úloha v podstate aj metodickej činnosti s väzbou na tie rôzne uzlové metodické úrady, ktoré zriaďuje samospráva. Ja si stále myslím, že zvýrazniť, samozrejme, pre krajské školské úrady v budúcnosti si bude žiadať aj posúdenie kontrolnej činnosti, pretože potom, keby sme to chceli raz dostať tak, že to bude priamo z rezortu, pôjdu peniaze na školu, tak musí sa zabezpečiť na rezorte nejakým spôsobom kontrola a nebude na to stačiť ani Najvyšší kontrolný úrad a budeme musieť ten systém kontrolný zabezpečiť. Znovu opakujem, je to názor, ktorý sa pripravuje, ktorý sa analyzuje, ktorý sa bude modelovo hodnotiť a vážiť a na základe tohto hodnotenia a tých výsledkov sa rozhodneme ako ďalej.
B. Bugár, podpredseda NR SR: (2006-04-21):
(Hlasovanie.) Prítomných 122, za 67, proti 3, zdržalo sa 52 poslancov. Aj druhý návrh pána poslanca bol schválený. Nech sa páči. A. Blajsko, poslanec: Pristúpime k hlasovaniu o návrhoch pána poslanca Ondriaša, ktorý predložil celkovo 7 návrhov, ale má požiadavku, aby sa hlasovalo o bodoch 1 a 5 osobitne a o bodoch 2, 3, 4, 6 a 7 spoločne. Dajme hlasovať o prvom jeho návrhu.
Zmajkovičová, Renáta, podpredsedníčka NR SR (2012-06-27):
Faktické poznámky nie sú na vystúpenie pani poslankyne Mezenskej. Vyhlasujem všeobecnú rozpravu za skončenú. Pýtam sa, pán navrhovateľ, chcete zaujať stanovisko k rozprave? (Reakcia navrhovateľa.) Nech sa páči.
Duchoň, Daniel, poslanec NR SR (2012-06-26):
Ďakujem. Vážená pani predsedajúca, vážený pán podpredseda vlády a minister financií, vážené pani poslankyne, vážení páni poslanci, v súlade s ústavným zákonom č. 493/2011 Z. z. o rozpočtovej zodpovednosti a na základe poverenia Národnej rady Slovenskej republiky v zmysle uznesenia č. 33 zo 16. mája 2012 predkladám ako predseda výboru návrh na voľbu predsedu a členov Rady pre rozpočtovú zodpovednosť, tlač 111. Podľa uvedeného ústavného zákona Rada pre rozpočtovú zodpovednosť je zriadená ako nezávislý orgán monitorovania a hodnotenia vývoja hospodárenia Slovenskej republiky a hodnotenia plnenia pravidiel rozpočtovej zodpovednosti. Rada má troch členov, pričom členmi rady sú predseda a ďalší dvaja členovia. Návrh na voľbu predsedu a členov Rady pre rozpočtovú zodpovednosť bol podaný v súlade s článkom 10 ústavného zákona. Na návrh 35 poslancov boli navrhnutí kandidáti: Ivan Šramko za predsedu Rady pre rozpočtovú zodpovednosť na 7 rokov, Ľudovít Ódor za člena Rady pre rozpočtovú zodpovednosť na 5 rokov, Michal Horváth za člena Rady pre rozpočtovú zodpovednosť na 3 roky. Výbor tento návrh za prítomnosti všetkých troch kandidátov prerokoval dňa 18. júna 2012 a svojím uznesením konštatoval, že kandidáti Ivan Šramko, Ľudovít Ódor a Michal Horváth spĺňajú podmienky ustanovené v článku 3 ods. 4 ústavného zákona a odporučil Národnej rade Slovenskej republiky zvoliť: 1) podľa článku 10 ods. 1 ústavného zákona o rozpočtovej zodpovednosti za predsedu Rady pre rozpočtovú zodpovednosť na sedem rokov Ivana Šramka, 2) podľa článku 10 ods. 2 ústavného zákona o rozpočtovej zodpovednosti za člena Rady pre rozpočtovú zodpovednosť na päť rokov Ľudovíta Ódora a 3) podľa článku 10 ods. 3 ústavného zákona o rozpočtovej zodpovednosti za člena Rady pre rozpočtovú zodpovednosť na tri roky Michala Horvátha. Návrh na voľbu predsedu a členov Rady pre rozpočtovú zodpovednosť je predložený pod tlačou 111. Ďakujem. Pani predsedajúca, prosím, otvorte rozpravu k tomuto bodu.
P. Hrušovský, predseda NR SR: (2004-05-26):
M. Abelovský, poslanec: Tým boli naplnené všetky pozmeňujúce a doplňujúce návrhy. Pán predseda, vzhľadom na to, aby sme sa nedostali do tej istej situácie, v akej sme boli minulý týždeň, navrhujem, aby sme prerušili hlasovanie o tomto návrhu zákona.
Kollár, Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 140, za 99, zdržalo sa 39, 2 nehlasovali. Uvedený návrh sme schválili.
Hraško, Igor, poslanec NR SR (2014-11-08):
Ďakujem za slovo. Príde vyspatučký Blaha a všetci sa máme rozliať, že? Vy stále nechápete podstatu veci. Ale áno, práve preto táto demagógia. Tu nejde len o piešťanský nákup. To je už len posledná kvapka do pohára, ktorý pretiekol. Tu je systémová chyba. Vymenovali sme vám kauzy, ktoré máte na vašom tričku, len vy ste vtedy spali. Po hodine a pol som to už ukončil a bolo ich asi 30 alebo 40 zo 105 káuz! Odvolanie Zvolenskej a Zmajkovičovej je už len posledný krok v poslednej kauze. To má byť obeta za všetko to, čo ste umožnili rozkradnúť?! Tu sa nestratil len milión, ktorý ešte nebol vyplatený, tu sa strácajú pravidelné financie z verejných zdrojov pod vašou taktovkou. Povedzte nápady? Nuž, uvedomili ste si vôbec, koľko nápadov sme vám už tuná predložili na boj proti korupcii? A vy, aj vy vaším prstom, ste ich všetky zmietli zo stola a, samozrejme, aj z rokovania. Čo to potom trepete?! Pripomínate mi už kolegu Číža, pretože hovoríte o niečom, čo by malo byť, a potom, keď to príde, tak to zametiete. Viete, ale to je trošku zvrátené a tým si kadíte do vlastných úst. Korupcia a klientelizmu, viete, toto mi vadí v politike, a že sa okrádajú občania Slovenska. Preto som prišiel do politiky aj ja a preto som tu a pre vás som neštandardný. No, nie som členom politickej strany, lebo som tu naozaj pre ľudí a pre občanov. Vy ste tu len sami pre seba a preto, aby ste sa cez ďalšie voľby zase dostali ku korytám. A pretože si neviete priznať svoje obrovské chyby, preto musíte počúvať aj to, čo vám hovoríme. A ak ste ignoranti, tak vám to niekedy musíme povedať aj tak, aby sa vám to vrylo do tých vašich otupených hláv. Ak nebudú exemplárne potrestaní zodpovední za rozkrádanie, tak toto, čo ste predviedli, boli len prázdne reči, pán kolega Blaha. Len prázdne reči! No, a už na záver taký jeden bonmot. Vy hovorili ste, že máte svoje hodnoty, nuž, určite áno, kačacie hody má kačka, len tie... (Prerušenie vystúpenia časomerom.)
P. Hrušovský, predseda NR SR: (2003-04-10):
Otváram rozpravu k tomuto bodu programu. Chcem vás informovať, že písomne sa do rozpravy za poslanecké kluby prihlásili títo poslanci: Komunistickú stranu Slovenska Jozef Ševc, ANO Jozef Banáš, SDKÚ Milan Hort, Poslanecký klub nezávislých poslancov Vojtech Tkáč, SMK Gyula Bárdos, KDH Pavol Minárik, Smer Robert Fico, HZDS Diana Dubovská. Ďalej sa písomne do rozpravy prihlásili pán poslanec Karol Ondriaš, pani poslankyňa Dagmar Bollová, pán poslanec Rudolf Žiak a pán poslanec Pavol Kubovič. Chcem vás informovať, že ešte predtým, ako udelím slovo poslancom prihláseným písomne do rozpravy, o možnosť vystúpiť požiadal pán premiér Mikuláš Dzurinda. Nech sa páči, pán premiér, máte slovo.
Bugár, Béla, podpredseda NR SR (2016-05-18):
Pán kolega, kolega Dostál nenosí žiadnu prilbu.
Bugár, Béla, podpredseda NR SR (2016-09-06):
Ďalej v rozprave vystúpi pán poslanec Beblavý. Poďte veľmi rýchlo, lebo sa ujme slova zas ďalší.
Grendel, Gábor, podpredseda NR SR (2023-05-10):
Tak ešte raz vás poprosím, kolegovia, buď keby ste mohli hovoriť hlasnejšie, aby sme to počuli všetci, alebo ideálne, keby ste sa mohli utíšiť. Slovo má pán poslanec Ondrej Dostál.
Kollár, Boris, predseda NR SR (2021-05-12):
Pán poslanec Ferenčák, chcete dať námietku? Nepočul som. (Reakcia z pléna.) Najskôr dávam hlasovať o námietke pána poslanca Ferenčáka. Prosím, prezentujme sa a hlasujme. (Hlasovanie.) Prítomných 134 poslancov, za 49, proti 74, zdržalo sa 9, nehlasovali 2. Námietku sme neschválili. Nech sa páči, pani spravodajkyňa, ešte raz uveďte hlasovanie.
Hrušovský, Pavol, podpredseda NR SR (2010-10-12):
Ďakujem, pán poslanec. Prosím, aby ste zaujali miesto pre spravodajcov. Otváram rozpravu. Do rozpravy sa písomne prihlásil pán poslanec Faič. Nech sa páči, pán poslanec, máte slovo. Pán poslanec Petrák. (Reakcia poslanca.) Potom? Dobre. Nech sa páči, pán poslanec Faič.
Žiga, Peter, podpredseda NR SR (2024-04-24):
S reakciou na faktické poznámky pani poslankyňa Plaváková.
B. Bugár, podpredseda NR SR: (2004-06-30):
(Hlasovanie.) Prítomných 125 poslancov, 51 za návrh, 39 proti, 33 sa zdržalo hlasovania, 2 nehlasovali. Tento návrh zo spoločnej správy sme neschválili. Nech sa páči. Zs. Komlósy, poslanec: Môžeme pristúpiť k hlasovaniu o druhom bode zo spoločnej správy, gestorský výbor tento bod odporúča schváliť.
Taraba, Tomáš, poslanec NR SR (2021-04-30):
Vážený pán Sulík, povedali ste, že opozícii sa nebude páčiť, že ste sa dali opäť dokopy. Nerozumiem úplne tejto vete. Ja si myslím, že opozícii sa priemerne nepáči to, že vy už rok vo vláde, myslím teraz SaS, si robíte piár na tom, že kritizujete veci pred médiami, za ktoré tuná do nohy, do nohy vaši poslanci za SaS hlasujú. To znamená, vám už dlhodobo pôsobenie v tej vláde ide iba ako marketingová vec a v tejto veci si len dovolím vám pripomenúť, že opozícia za necelé dva mesiace vyzbierala 
600-tisíc podpisov. A to je odraz niečoho. Druhú vec, prišli ste tu a pochválili ste sa teda, že ste dosiahli nejaké čiastkové zisky na firmách, ktoré spravujete. Veď to je chvályhodné, za to vám v mene občanov ďakujeme. Ale viete, ten, ten rámec je trošku širší. Slovensko má sedem miliardový deficit, taký istý bude mať aj tento rok. Takže toto ste mali pripomenúť, pretože aby sme kvôli jednému stromu nezabudli, že za tým je celý jeden les. Takže nemyslím si, že opozícia by nemala byť spokojná, že ste opäť dali dokopy liberálno nejakú konzervatívnu vládu, pretože to je predpoklad toho, že to fungovať nebude.
Paška, Pavol, predseda NR SR (2014-02-11):
Faktické poznámky, traja páni poslanci. Končím možnosť sa prihlásiť. Pán poslanec Hlina.
Jurinová, Erika, podpredsedníčka NR SR (2014-11-09):
Prosím vás kľud, páni poslanci. Teraz má faktickú poznámku pán poslanec Mičovský.
P. Hrušovský, podpredseda NR SR: (2002-05-21):
(Hlasovanie.) 110 prítomných, 106 za, 3 sa zdržali, 1 nehlasoval. Návrh sme schválili. Ďalší návrh. A. Hoffmann, poslanec: V súlade s § 74 ods. 1 a 2 zákona o rokovacom poriadku odporúčam prijať rozhodnutie o pridelení uvedeného návrhu týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie a Výboru Národnej rady Slovenskej republiky pre obranu a bezpečnosť ako gestorskému výboru. Zároveň odporúčam tento návrh zákona prerokovať v druhom čítaní vo výboroch do 30 dní a v gestorskom výbore do 32 dní od jeho prerokovania v prvom čítaní na tejto schôdzi.
Pavol Paška, predseda NR SR (2013-03-19):
(Hlasovanie.) 136 prítomných, 130 za, 6 sa zdržali. Návrhy sme schválili.
Červeňáková, Elena, poslankyňa NR SR (2019-05-13):
Ďakujem. Ďakujem za vaše pripomienky a ja, ak dovolíte, odkloním sa od toho všetkého tu. Chcem povedať jednu vec, že včera bol Medzinárodný deň sestier, 12. mája, ako aj Deň matiek, takže dovoľte mi, aby som z tohto miesta poďakovala všetkým sestrám na Slovensku, ktoré stoja pri lôžku pacienta, v ambulanciách, v záchrankách, v agentúrach domácej ošetrovateľskej starostlivosti, v zariadeniach sociálnych služieb, aby mali dobré pracovné podmienky, aby, dúfam, už sa to začalo, aby boli aj spokojní, spokojné s platom, už ako pani ministerka dvihla o 10 % až 15 niekde plat sestrám a ostatným zdravotníckym pracovníkom, takže aby mali dobré pracovné podmienky, finančné podmienky. Prajem im veľa zdravia, veľa energie, veľa síl, veľa schopností pre ich ťažkú a namáhavú prácu. Ďakujem.
Danko, Andrej, predseda NR SR (2019-10-28):
Skúste nebyť osobný, pán poslanec, voči mne. Pán poslanec Dostál s reakciou na faktické poznámky.
Klus, Martin, podpredseda NR SR (2019-11-26):
„Sľubujem na svoju česť a svedomie vernosť Slovenskej republike. Svoje povinnosti budem plniť v záujme jej občanov. Budem dodržiavať ústavu a ostatné zákony a pracovať tak, aby sa uvádzali do života.“
Ďuriš Nicholsonová, Lucia, podpredsedníčka NR SR (2017-11-30):
S reakciou na faktické poznámky pani poslankyňa Dubačová.
Grendel, Gábor, podpredseda NR SR (2022-09-20):
Otváram ešte rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto, vyhlasujem rozpravu za skončenú. Želá si záverečné slovo pán navrhovateľ? Nie. Pani spravodajkyňa takisto nie. Prerušujem rokovanie o tomto bode programu a prerušujem aj dnešný deň schôdze Národnej rady Slovenskej republiky do zajtrajšej deviatej hodiny rannej. (Prerušenie rokovania o 19.00 hodine.) 172
Bugár, Béla, podpredseda NR SR (2017-04-05):
Nech sa páči, prezentujme sa a hlasujme. (Hlasovanie.) Prítomných 143 poslancov, za 56, proti 18, zdržalo sa 68, 1 nehlasoval. Konštatujem, že návrh nebol schválený. Budeme hlasovať v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 448/2008 Z. z. o sociálnych službách (tlač 475). Prosím teraz pani poslankyňu Krištúfkovú, aby uviedla hlasovanie o tomto návrhu. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 475.]
Glváč, Martin, podpredseda NR SR (2019-02-05):
Ďakujem. S faktickou poznámkou nikto. Vyhlasujem všeobecnú rozpravu za skončenú. Chce zaujať navrhovateľ stanovisko? Nie. Spravodajca? Nie. Prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Národnej rady Slovenskej republiky Mariana Kotlebu, Milana Uhríka a Martina Beluského na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov v znení neskorších predpisov . Návrh zákona má tlač 1268, návrh na jeho pridelenie na prerokovanie výborom je v rozhodnutí č. 1336. Dávam slovo poslancovi Beluskému, aby návrh zákona uviedol. Nech sa páči.
Beluský, Martin, poslanec NR SR (2021-05-13):
Ďakujem za slovo, pán podpredseda. Pán minister Sulík, ja vnímam tú potrebu rokovať o zmene štátneho rozpočtu, je to, samozrejme, relevantná debata. Vy ste hovorili, že nesmie sa to spraviť zvečera do rána, s tým úplne súhlasím, a síce, keď sa rokuje o štátnom rozpočte, tak to ide iba v jednom čítaní v podstate, ale je tam dostatočná časová rezerva na to, aby sa tomu aj odborná verejnosť mohla vyjadrovať. Ja chcem zdôrazniť to, čo ste tiež povedali, že sa to hlavne nesmie robiť bez prítomnosti ministra financií, preto ja budem mať procedurálny návrh, aby sme odložili rokovanie o tlači 532 do času, kedy tu nebude prítomný minister financií, lebo začať prvé čítanie a diskutovať tu o nejakých odborných konštruktívnych návrhoch, je úplne zbytočné, pokiaľ tu on nebude. A ak sa náhodou prerokovanie tohto zákona schváli v skrátenom legislatívnom konaní, pán minister hospodárstva, chcem vás poprosiť, aby ste váhou svojej osobnosti a svojej autority sa zastali za to, aby sme aspoň druhé čítanie neprerokovali zajtra, v piatok, ale aby sme to odložili aspoň na budúci týždeň, nech nám vznikne dostatočná, aspoň čiastočná časová rezerva na to, aby sme sa mohli tomu viacej venovať. Ďakujem.
Štefanec, Ivan, poslanec NR SR (2013-06-28):
Ďakujem pekne. Dámy a páni, dovoľte mi, aby som uviedol návrh zákona, ktorým sa mení zákon č. 222/2004 o dani z pridanej hodnoty v znení neskorších predpisov. Jedná sa predovšetkým o pomoc malým a stredným podnikateľom pri zjednodušení ich administratívy, pri zrušení nesystémového koeficientu pri zúčtovaní dane z pridanej hodnoty. V doterajšej praxi sa uplatňuje pri účtovných prípadoch tzv. pomerné odpočítanie dane. Ak platiteľ použije tovary a služby pre dodávky tovarov a služieb, pri ktorých môže odpočítať daň, a súčasne pre dodávky tovarov a služieb, pri ktorých nemôže odpočítať DPH, je povinný postupovať pri výpočte pomernej výšky dane, ktorú môže odpočítať podľa doterajšej úpravy § 50 tohto zákona. Ak teda napríklad podnikateľ, ktorý je platcom DPH, dodáva svoje tovary a služby, ktoré sú zo zákona oslobodené od dane z pridanej hodnoty, je povinný uplatňovať koeficient, ktorý sa vypočíta ako podiel, v ktorého čitateli sú výnosy, teda príjmy bez dane z tovarov a služieb za kalendárny rok, pri ktorých je daň odpočítateľná, a v ktorého menovateli sú výnosy, teda príjmy bez dane zo všetkých tovarov a služieb za kalendárny rok. Na jednej strane má teda podnikateľ zakázané účtovať svojmu odberateľovi DPH na tovary a služby, ktoré mu dodá, na strane druhej je za toto potrestaný tým, že na vstupy, ktoré použil na to, aby mohol nejaké dodávky vykonať, si tento odpočet depeháčky nemôže uplatniť. Preto navrhujeme zrušiť toto opatrenie a uvedením tohto opatrenia do praxe očakávame zlepšenie podnikateľského prostredia a najmä sprehľadnenie a systémový prístup k uplatňovaniu zákona o dani z pridanej hodnoty. Dovoľte mi, aby som vás, kolegyne a kolegovia, požiadal o podporu tohto návrhu zákona. Ďakujem.
Laššáková, Jana, podpredsedníčka NR SR (2012-11-29):
Pán minister, prosím vás, zaujmite miesto určené pre navrhovateľov.
Dubovcová, Jana, verejná ochrankyňa práv (2017-03-22):
Chcela by som teda na záver pripomenúť, že Slovenská republika sa práve vzťahom Národnej rady k verejnému ochrancovi práv a k jeho činnosti a k tomu, čo pozisťoval, ako sa ona v minulosti stavala, tak dostala do povedomia aj medzinárodných inštitúcií, negatívne, žiaľbohu. A chcela by som pripomenúť z listu prezidenta európskeho regiónu Medzinárodnej organizácie ombudsmanov, ktorá združuje 160 ochrancov, ktorý prišiel ešte v roku 2014 nášmu predsedovi Národnej rady Slovenskej republiky, v ktorom sa výslovne uvádza, budem parafrázovať najskôr, že postoj Národnej rady ako volených zástupcov ľudu k zisteniam verejného ochrancu práv, ktorého úlohou je ukazovať na porušenia základných práv a slobôd, ktorých sa dopúšťa štát voči občanom, ak je postoj Národnej rady taký, že si, že vážne ohrozuje prácu verejného ochrancu práv a že neregistruje jeho zistenia, nezaoberá sa nimi, tak takáto situácia je vnímaná ako dôkaz nedostatku rešpektu k právam občanov Slovenskej republiky. Tak s týmto by som chcela skončiť, pretože verím, že aj moja doterajšia činnosť, aj činnosť budúcej verejnej ochrankyne práv bude akceptovaná Národnou radou a že Národná rada ukáže svojimi aktivitami, že si naozaj váži svojich občanov a že jej záleží na tom, aby boli v Slovenskej republike, ktorá je demokratický a právny štát, dodržiavané ich základné práva a slobody zo strany orgánov štátu. A ešte by som chcela pripomenúť, že Slovenská republika nevytvorila podmienky pre úplné fungovanie verejného ochrancu práv nielen tým, že nemá budovu, ale jeden atribút nezávislosti, ktorý nespĺňame, je, že verejný ochranca práv má mať samostatnú rozpočtovú kapitolu, aby mohol byť nezávislý vo svojom konaní, čo Slovenská republika nespĺňa. Takže predpokladám, že pre budúcu verejnú ochrankyňu práv Národná rada vytvorí dokonalé podmienky na to, aby mohla plniť tú svoju rolu očí a uší parlamentu. Ďakujem pekne. (Potlesk.)
Hudacký, Ján, poslanec NR SR (2012-12-14):
Novela zákona, ktorá je tu predkladaná, ale absolútne nepomáha rozvoju obnoviteľných zdrojov energií. Ba naopak, aj keď plyn patrí do určitého rozsahu zdrojov s nižším obsahom CO2, a teda do určitej miery je akceptovaný aj Európskou komisiou, aj v súvislosti s kombinovanou výrobou elektriny a resp. tepla, na druhej strane my nemôžeme dávať podporu predovšetkým takýmto veľkým zariadeniam alebo zariadeniam s takýmto veľkým výkonom. Pretože na jednej strane jednak to opäť len decentralizuje výrobu tejto energie, na druhej strane ten objem plynu v porovnaní s tou kombináciou, čiže minimálne 20 % obnoviteľných zdrojov, jednoducho je veľký a opäť ten podiel obnoviteľných zdrojov je relatívne malý. Nastavenie podpory energetickým zariadeniam s maximálnym inštalovaním výkonu do 300 MW je absolútne neobhájiteľný aj vzhľadom na to, že na Slovensku takýchto zariadení nemáme, nemáme až tak veľa. (Ruch v sále.) Pán minister, v dôvodovej správe argumentujete, že týmto opatrením očakávate zlepšenie dopadu na ceny energie pre konečných spotrebiteľov. Myslím si, že opak bude pravdou. Týmito netransparentnými a účelovými opatreniami sa ceny energie určite, ale určite zvýšia. Je teda jasné, že je to skôr o úzkych záujmových skupinách, keďže inštalovaný výkon, alebo zariadení s inštalovaným výkonom do 300 MW máme možno jedno, spomínané je tu PPC, ale možno, ak keby sme ešte zanalyzovali situáciu, možno maximálne môžeme to zrátať na prstoch jednej ruky. Takže môžeme stále hovoriť o úzkej skupine podnikateľskej sféry, ktorá má záujem o takéto netransparentné obohatenie sa cez dotácie. (Sústavný ruch v sále.) Nedá mi tiež nezdôrazniť, čo som už aj v súvislosti s výborom pre hospodárske záležitosti aj včera pripomínal, a to sa týka bodu č. 9 návrhu, a to, že rušíte minimálnu hranicu investícií na rekonštrukciu a modernizáciu, ktorá je 50 % nákladov na obstaranie technologickej časti. No realita na Slovensku je taká, že máloktoré zariadenie, ktoré vyrába kombinovaným spôsobom elektrickú energiu alebo teplo, nepotrebuje významnú rekonštrukciu pre efektívnejšiu výrobu elektrickej energie alebo tepla. Máloktoré zariadenie. Dokonca aj spomínané PPC má pôvodnú technológiu z roku 1998, myslím, že v 2011 tam doplnili nejakú technológiu, ktorá navyšuje výkon okolo 58 MW, čo ale prakticky je veľmi málo nato, aby boli vedeli splniť tie podmienky, ktoré boli stanovené predošlým zákonom. Ja si dokonca myslím, a práve hovorím, že v súvislosti s realitou na Slovensku, že technologické zariadenia v tých výrobniach alebo elektrárňach, teplárňach, ktoré sú tu, práve potrebujú významnejšiu rekonštrukciu a ten podiel by mal byť dokonca ešte vyšší. Ja by som možno navrhoval až 75 % investícií do toho, aby sme vôbec mohli uvažovať o nejakej podpore. Pričom si skôr myslím, že takéto zariadenia by žiadnu podporu dostávať nemuseli, pretože ak niekto ide do takýchto podnikateľských aktivít, musí si prerátať, či toto bude pre neho ziskové, či tá investícia bude návratná, alebo nebude návratná. (Sústavný ruch v sále.) Pani podpredsedníčka, prosím vás ešte raz.
Kuffa, Štefan, poslanec NR SR (2021-09-22):
Viete, pán Pročko, ten radikálny fanatizmus je na tej vašej strane. Ale nielen to, lebo to by bolo málo, to, čo poviem. Ale tie bludy, ktoré tu rozprávate. Viete, vytrhávať ako z kontextu, to je to, to je úplne to super. A presne takýchto bludárov sa my obávame na školách, aby tam tieto bludy a polopravdy dávali. Ale keď už hovoríte k tej láske ako k tomu blížnemu, tak ja vám poviem, pán Pročko, ako to, ako to celé zneje. Milovať budeš svojho Boha celým svojím srdcom, celou svojou dušou a celou svojou mysľou, celou svojou mysľou a svojho blížneho ako seba samého. Hej, to je naplnenie lásky. To len toľko na vás. A tu kolega, ktorý spomínal tých 30 strieborných a Judáša a podobne, viete, to ja to takto poviem, ja by som nechcel ani jeden strieborňák. Nikto si tie peniaze neužije, každý, kto to dostane, takéto peniaze, a to vidíme aj pri tých všetkých kauzách, ktoré sa tuná robia. Ako si užívajú tí ľudia tie peniaze? No lebo siahaš na niečo, čo ti nepatrí. A ku kolegovi, ktorý hovoril, že ten pozmeňovák alebo, respektíve, že je to dobré, tak ja si to dovolím hneď tak povedať, ako to v úvode máte ten bod jeden a ten znie v dôvodovej správe: „na školách, škôlkach či zariadeniach sociálnej starostlivosti nemohla byť neplnoletým osobám prezentovaná LGBTI ideológia či iné ideológie nabádajúce ku zmene pohlavia“. No a k tým neplnoletým osobám ja som hovoril o tom preto, aby to boli študenti stredných škôl, lebo na stredných školách sú aj plnoleté osoby. Osemnásťročné deti sú veľakrát, môžu byť to tretiaci, môžu to byť štvrtáci a piataci, to môžu byť dokonca dvadsaťročné deti. Žiadna táto ideológia na našich stredných školách ako nebola. Takže to nepl... (Prerušenie vystúpenia časomerom.)
Jurinová, Erika, podpredsedníčka NR SR (2014-03-26):
Ďakujem, pán poslanec. S faktickými poznámkami sú prihlásení traja páni poslanci. Uzatváram možnosť prihlásiť sa s faktickou poznámkou. Nech sa páči, pán poslanec Brixi.
Zmajkovičová, Renáta, podpredsedníčka NR SR (2014-06-05):
Pán poslanec, chcete doplňujúcu otázku? Nech sa páči, zapnite pána.
Paška, Pavol, predseda NR SR (2013-10-30):
(Hlasovanie.) 129 prítomných, 50 za, 17 proti, 61 sa zdržalo, 1 nehlasoval. Návrh sme neschválili. Pán poslanec Mikuš uvedie hlasovanie v prvom čítaní o návrhu pána poslanca Novotného na vydanie zákona č. 135 o pozemných komunikáciách. Je to tlač 737. [Hlasovanie o návrhu poslanca Národnej rady Slovenskej republiky Viliama Novotného na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov a o zmene a doplnení zákona Slovenskej národnej rady č. 564/1991 Zb. o obecnej polícii v znení neskorších predpisov , tlač 737.]
P. Paška, predseda NR SR: (2009-06-17):
(Hlasovanie.) 138 prítomných, 36 za, 52 proti, 50 sa zdržalo. Ani o tomto návrhu zákona nebudeme rokovať v druhom čítaní. Pán poslanec Šimko uvedie v prvom čítaní hlasovanie o návrhu poslancov Národnej rady Slovenskej republiky Štefana Kužmu a Zoltána Horvátha na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov a ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov . Je to tlač 1110.
Paška, Pavol, predseda NR SR (2014-10-14):
Pán poslanec Hraško.
A. Belousovová, podpredsedníčka NR SR: (2007-11-29):
I. Valentovič, minister zdravotníctva SR: Áno. V tejto chvíli ťažko reagovať na to, či sú správne ocenení, alebo nie sú správne ocenení. Ja si myslím, že morálne ocenenie prostredníctvom Slovenského červeného kríža sa dostáva dobrovoľným darcom. Jánskeho plaketa, myslím si, že je dlhodobo jedno pekné vyznamenanie a skutočne oceňuje tých dobrovoľných darcov krvi. Samozrejme, odbery sa vykonávajú v takých podmienkach, v akých sú. Myslím si, že Národná transfúzna služba dnes je veľmi dobre zásobená, je veľmi dobre materiálno-technicky vybavená, čiže, myslím si, že pracovné podmienky pre ľudí, ktorí pracujú v Národnej transfúznej službe, sú veľmi dobré. Čo sa týka odmeňovania, samozrejme, všetko záleží od toho, koľko finančných prostriedkov Národná transfúzna služba za produkciu krvi dostane. Na základe toho, samozrejme, odmeňuje svojich zamestnancov. V tejto chvíli je to asi všetko. Skončil som.
Mihál, Jozef, poslanec NR SR (2017-10-19):
Ďakujem. A, pán kolega Uhrík, tento zákon alebo ten zákon nehovorí o tom, že odpustiť dlžné poistné, vôbec to nechce tolerovať nejaké možno špekulatívne postupy. Len ide o to, aby sa tá splatnosť dlžného poistného predĺžila o jeden mesiac. Môžme sa o tom baviť, môže to byť o desať dní, o pätnásť dní. Nemusí to byť ani o ten celý mesiac. Ale aby to nebolo tak, že ak 31. októbra niekto nastupuje na materskú, tak v ten istý deň musí tie dlhy vyrovnať, lebo to sa niekedy jednoducho v reálnom živote vyrovnať nedá. Čiže nejde o odpustenie dlhov, ale len o pridanie aspoň pár dní tej splatnosti tej podlžnej sumy. Pani kolegyňa Verešová, vysoko si vážim vaše slová a ďakujem veľmi pekne za podporu a cením si to. Len chcem ešte teda znovu zdôrazniť, už som to niekoľkokrát urobil vo svojej reči, že nechcem naozaj nikoho obviňovať. To by som vlastne musel obviňovať aj seba, keď som bol pred siedmimi rokmi ministrom, tak som už ja mal na to pamätať, že niečo tam nie je celkom v poriadku. Toto je zákon, ktorý od roku 2004 v týchto, v týchto konkrétnych bodoch nedoznal nejaké zmeny. Čiže to sú problémy, ktoré sa viac-menej kopia a tlačíme ich pred sebou, a keďže sa ja touto témou veľmi intenzívne momentálne zaoberám, tak na mňa sa ľudia obracajú z celého Slovenska a ako taký hromozvod do seba nasávam tieto ich podnety a jednoducho nie je tých ľudí veľa, ktorí sa cítia byť diskriminovaní, ale sú. Tie skúsenosti sa skrátka nazbierali. Čiže toto som si nevymyslel a skutočne, to my veríte a žiadajú si to konkrétni ľudia ako takto upraviť. A už tu bolo povedané, Sociálnu poisťovňu to nebude stáť majland, hej. Bude to, samozrejme, pár tisíc eur, ale ide o spravodlivosť. Tí ľudia by tú materskú mali dostať v tej originálnej podobe, akú by sme si predstavovali. Ďakujem.